Document ID: /roh_data/filtered/Billingualer_Corpus_interleaved-de-rm.jsonl.gz/70

This is a text translated from German to Rumantsch Grischun.
Brauchen wir ein neues Finanzhaushaltsgesetz?

Von Regierungsrat Dr. Aluis Maissen, Vorsteher des Finanz- und Militärdepartementes

Berücksichtigt man unsere Lage an der Peripherie des Landes, unsere geographische, topographische und kulturelle Vielfalt, die unseren Kanton nicht selten vor besonderen Herausforderungen stellen, ist es doch erstaunlich, in welch guter finanzieller Verfassung wir uns der Schwelle des neuen Jahrtausends nähern. Selbst die hartnäckige wirtschaftliche Rezession der neunziger Jahre konnte uns nicht davon abhalten, Wohlstand und Lebensqualität unserer Bevölkerung zu steigern. Unsere staatliche Infrastruktur ist aufwendig. Die anstehenden Probleme konnten dessen ungeachtet mit Erfolg angegangen und bewältigt werden, ohne dass wir gezwungen waren, die Kosten und Lasten dieser Vorhaben in unverantwortlicher Weise auf die Schultern künftiger Generationen abzuwälzen. Immer noch verfügen wir bei ausreichender Handlungsfähigkeit über geordnete Staatsfinanzen.

Das soll auch in Zukunft so bleiben. Deshalb ist es angesichts wachsender Schwierigkeiten notwendig, die Finanzordnung in unserer Verfassung anzupassen und ein neues Finanzhaushaltsgesetz zu erlassen, das den Erfordernissen der Zeit genügt. Wer zur Erfüllung staatlicher Aufgaben in wachsendem Mass Steuergelder aufwendet, muss die Gewissheit haben, dass der Einsatz der Mittel sparsam, wirtschaftlich und wirksam zugleich erfolgt. Der Kanton darf nicht länger Beiträge ausrichten ohne zu hinterfragen, wie diese Gelder eingesetzt werden und welchen Nutzen sie stiften. Wenn wir sicherstellen wollen, dass der Staat auch in Zukunft handlungsfähig bleibt und seine Aufgaben effizient erfüllen kann, muss unser Haushalt mittelfristig im Gleichgewicht bleiben. Hiefür wird mit den unterbreiteten Vorlagen das Fundament geschaffen. Ziel und Zeitrahmen für die Sicherstellung des Rechnungsausgleichs sind damit klar vorgegeben. Vorübergehende Defizite sind nur soweit zulässig, als der mittelfristige Ausgleich nicht gefährdet ist. Wichtig ist dabei eine beständige und transparente Finanzpolitik mit einem möglichst kontinuierlichen und berechenbaren Ausgabenverhalten des Kantons. Zwingende Bestimmungen sollen verhindern, dass wir in eine Schuldenwirtschaft abgleiten. Die Führung unseres Haushaltes bleibt flexibel, die Verursacher werden zu angemessenen Leistungen angehalten, Vorteile, die der Staat verschafft, sind entsprechend abzugelten. Die neue Ordnung sichert den Raum für die praktische Anwendung moderner wissenschaftlicher Erkenntnisse im Finanzbereich. Weil dies für unsere Zukunft von erheblicher Bedeutung ist, benötigen wir ein neues Finanzhaushaltsgesetz und eine zweckdienliche Verfassungsgrundlage.

Gremium: Finanz- und Militärdepartement

Quelle: dt Regierungsrat Aluis Maissen

Data: 27.05.1998

Duvrain nus ina nova lescha davart las finanzas?

Da cusseglier guvernativ dr. Aluis Maissen, schef dal departament da finanzas e militar

Sch'ins resguarda nossa situaziun a la periferia dal pajais, nossa diversitad geografica, topografica e culturala, che provotgescha savens noss chantun cun sfidas spezialas, alur fai tuttina smirvegliar, en tge buna situaziun finanziala che nus ans avischinain a l'entschatta dal nov tschientaner. Gnanc la stinada recessiun economica dals onns novanta n'ha betg pudì retegnair nus d'augmentar la prosperitad e la qualitad da viver da nossa populaziun. Noss'infrastructura chantunala custa bler. Ils proxims problems pudain nus dentant far frunt ed schliar cun success, senza stuair indossar custs e grevezzas irresponsablas a las generaziuns futuras. Anc adina disponin nus da finanzas publicas en urden ed uschia er d'ina abilitad d'agir suffizienta.

Quai duai restar uschia er en il futur. Perquai esi necessari, en vista a las difficultads augmentontas, d'adattar l'urden da finanzas en nossa constituziun e da relaschar ina nova lescha davart las finanzas, per ademplir las pretaisas dal temp. Tgi ch'impunda dapli daners da taglia per ademplir incumbensas chantunalas, sto avair la tschertezza che l'impundaziun dals meds succeda a medem temp a moda spargnusa, economica ed efficazia. Il chantun na dastga betg pli conderscher contribuziuns senza dumandar co che quests daners vegnan impundids e tge niz ch'els han. Sche nus vulain garantir ch'il chantun restia abel d'agir er en il futur e ch'el possia ademplir sias incumbensas, alur sto noss budget restar en equiliber a media vista. Per quest intent vegn creada la basa cun ils projects preschentads. La finamira ed il temp per garantir la gulivaziun dal quint èn uschia prescrittas cleramain. Deficits transitoris èn admess be, uschenavant ch'els na pericliteschan betg la gulivaziun a media vista. En quest connex è impurtanta ina politica da finanzas constanta e transparenta cun in cumportament d'expensas pli constant e calculabel pussaivel da vart dal chantun. Disposiziuns stringentas duain impedir che nus crudain en ils daivets. La direcziun da noss'economia resta flexibla, ils chaschunaders vegnan intimads da far prestaziuns adequatas ed ils avantatgs ch'il chantun procura èn d'indemnisar correspundentamain. Il nov urden segira il spazi per l'applicaziun pratica da las enconuschientschas scientificas modernas sin il sectur da finanzas. Perquai che quest'applicaziun è zunt impurtanta per noss futur, duvrain nus ina nova lescha davart las finanzas ed ina basa cunvegnenta en la constituziun.

Gremi: departament da finanzas e militar

Funtauna: rg cusseglier guvernativ Aluis Maissen

Data: 27.05.1998